রাতভর বৃষ্টি। আর এই প্রবল বর্ষণে বদলাল না কলকাতার চেনা জলছবি। রাত থেকে কলকাতার বিভিন্ন জায়গায় জল জমতে শুরু করেছে। সকাল হতেই উত্তর থেকে দক্ষিণ সর্বত্র জল দাঁড়িয়ে গিয়েছে। জলের চেনা ছবি এমজি রোড, মুক্তারাম বাবু স্ট্রিট, কলেজ স্ট্রিট, আমহার্স্ট স্ট্রিট, ঠনঠনিয়া এলাকায়। এছাড়াও হাঁটুর ওপর পর্যন্ত জল ক্যামাক স্ট্রিট ক্রসিং, এজেসি বোস রোড ক্রসিং, থিয়েটার রোড, রাসেল স্ট্রিট, হসপিটাল রোড, চৌরঙ্গি রোড ক্রসিং থেকে সাডার স্ট্রিট ক্রসিং, রাধাবাজার স্ট্রিট, পোলক স্ট্রিটে। কাঁকুড়গাছি ও উল্টাডাঙা আন্ডারপাস, বিধানসরণি, এজেসি বোস রোডের একাংশ, কংগ্রেস এগজিবিশন রোড, পার্ক সার্কাস সেভেন পয়েন্ট, সি জি আর রোড সহ একাধিক এলাকায় হাঁটু পর্যন্ত জল দাড়িয়ে গিয়েছে।
 ওয়েব ডেস্ক: রাতভর বৃষ্টি। আর এই প্রবল বর্ষণে বদলাল না কলকাতার চেনা জলছবি। রাত থেকে কলকাতার বিভিন্ন জায়গায় জল জমতে শুরু করেছে। সকাল হতেই উত্তর থেকে দক্ষিণ সর্বত্র জল দাঁড়িয়ে গিয়েছে। জলের চেনা ছবি এমজি রোড, মুক্তারাম বাবু স্ট্রিট, কলেজ স্ট্রিট, আমহার্স্ট স্ট্রিট, ঠনঠনিয়া এলাকায়। এছাড়াও হাঁটুর ওপর পর্যন্ত জল ক্যামাক স্ট্রিট ক্রসিং, এজেসি বোস রোড ক্রসিং, থিয়েটার রোড, রাসেল স্ট্রিট, হসপিটাল রোড, চৌরঙ্গি রোড ক্রসিং থেকে সাডার স্ট্রিট ক্রসিং, রাধাবাজার স্ট্রিট, পোলক স্ট্রিটে। কাঁকুড়গাছি ও উল্টাডাঙা আন্ডারপাস, বিধানসরণি, এজেসি বোস রোডের একাংশ, কংগ্রেস এগজিবিশন রোড, পার্ক সার্কাস সেভেন পয়েন্ট, সি জি আর রোড সহ একাধিক এলাকায় হাঁটু পর্যন্ত জল দাড়িয়ে গিয়েছে। রাতভর বৃষ্টিতে বিপর্যস্ত শহর। জল থৈ থৈ অবস্থা নবান্ন সংলগ্ন এলাকায়। জমা জল সরাতে সকাল থেকেই তত্পরতা তুঙ্গে। আজ শনিবার। প্রয়া সব কটি দফতরেই ছুটি। তবু যুদ্ধকালীন তৎপরতায় রাজ্যের প্রধান প্রশাসনিক কার্যালয়ের সামনে থেকে জল সরাতে ব্যস্ত হাওড়া পুরসভার কর্মীরা।    খুলনা, যশোর হয়ে শুক্রবার গভীর রাতে রাজ্যে প্রবেশ করে গভীর নিম্নচাপ। এ মুহূর্তে নিম্নচাপের উৎসমুখ কলকাতার ওপর। নিম্নচাপের পরিধি ছড়িয়ে রয়েছে গোটা দক্ষিণবঙ্গ জুড়ে। এর জেরে আলিপুরে সকাল সাড়ে ছটা পর্যন্ত বৃষ্টি হয়েছে ১১৭.৪ মিলিমিটার। দমদমে বৃষ্টি ১০৯.৪ মিলিমিটার। আগামী চব্বিশ ঘণ্টায় গভীর নিম্নচাপের জেরে ভারী বৃষ্টির পূর্বাভাস দিয়েছে আলিপুর আবহাওয়া দফতর। সব থেকে বেশি বৃষ্টির পূর্বাভাস রয়েছে দুই চব্বিশ পরগনা, দুই মেদিনীপুর, বর্ধমান, হুগলি।